Приложение №10

ПРОЕКТ

# Д О Г О В О Р

#####

**Рег. № ………………………………………….……………/....…………............2024 г.**

/регистрационен индекс, дата/

Днес, .....................2024 г., в гр. София между

**1.СТОЛИЧНА ОБЩИНА**, ЕИК: 000696327, ул. „Московска“ № 33, представлявана от кмета **ВАСИЛ АЛЕКСАНДРОВ ТЕРЗИЕВ**, наричана за краткост **ОБЩИНАТА,** от една страна, и, от друга страна,

**2.…………………….. „……………………………………………….“**, ЕИК …………………….., със седалище и адрес на управление: …………………………………………………………., представлявано/а от ……………………………………….. **–** в качеството му/й на …………………………………………….., наричано/а по-долу за краткост **ФИНАНСИРАНА ОРГАНИЗАЦИЯ**,

на основание чл.26 от Правилата на Столична програма „Социални иновации“, приети с Решение №287 по Протокол №53 от 17.05.2018 г. и Решение №206/16.05.2024 г. на Столичния общински съвет,

се сключи настоящият ДОГОВОР за финансиране на проект.

1. **ПРЕДМЕТ НА ДОГОВОРА**

**Чл. 1./1/ ОБЩИНАТА** предоставя финансови средства на ………………………. за целите на проекта, одобрен от Програмния съвет, с наименование …………………………………………. с вх. №………………………../по Столична програма „Социални иновации“ 2024 г.

**/2/** Подготовката и цялостната организация на Проекта по чл. 1, ал. 1 се реализира по видове дейности, подробно описани във формуляра на Проекта, одобрен от Програмния съвет на Столична програма „Социални иновации“ и утвърден със Заповед на кмета на СО, неразделна част от настоящия договор.

**/3/** **ФИНАНСИРАНАТА ОРГАНИЗАЦИЯ** осъществява дейностите по Проекта съгласно параметрите, заложени във формуляра на бюджет, одобрен от Програмния съвет на Столична програма „Социални иновации“, неразделна част от настоящия договор.

1. **ЦЕНА И НАЧИН НА ПЛАЩАНЕ**

**Чл. 2./1/** **ОБЩИНАТА** осигурява целево финансиране на проекта на **ФИНАНСИРАНАТА ОРГАНИЗАЦИЯ** от бюджета на Дирекция „Социални услуги за деца и възрастни“ чрез Дирекция „Интеграция на хора с увреждания, програми и проекти“ **със сумата в размер на ............. (словом) лева**, съгласно одобрен бюджет, неразделна част от Проекта. Уговорената сума не подлежи на увеличение.

**/2/ ОБЩИНАТА** изплаща на **ФИНАНСИРАНАТА ОРГАНИЗАЦИЯ** сумата по чл.2, ал.1 по банков път по сметка на ………………….., както следва:

Титуляр: ………………………………………….…

Име на банката: ………………………….………….

Номер на сметката (IBAN): .......................................

Банков код (BIC): …....................................................,

**/3/.** Сумата по чл.2, ал.1 се изплаща на траншове, както следва:

 **1.** Авансово – 40 % от сумата по договора и след представяне на фактура;

 **2.** Междинно – по желание на изпълнителя, след представяне и одобрение на междинен отчет на изпълнението – до 40 % от сумата по договора и след представяне на фактура;

 **3.** Окончателно – остатъкът от сумата по договора, до стойността на одобрените разходи, след представяне и одобрение на финалния отчет и представяне на фактура.

**/4/** **ФИНАНСИРАНАТА ОРГАНИЗАЦИЯ** осигурява собствено финансиране по проекта в размер на ……….. (словом) лева.

**Чл. 3. ФИНАНСИРАНАТА ОРГАНИЗАЦИЯ** се отчита, както следва:

1. При желание да получат междинно плащане, организациите-изпълнители изготвят междинен отчет с техническа и финансова част, по образец, утвърден от Програмния съвет и съгласно условията и срока на договора за финансиране.
2. Финансираната организация изготвя финален отчет с техническа и финансова част, по образец, утвърден от Програмния съвет и съгласно условията и срока на договора за финансиране.
3. Отчетите се представят от организацията-изпълнител за проверка и приемане от Координатора и Финансиста на Програмата. Извършената проверка, съответно приемането на отчетите се документира с полагане на подпис върху тях от Координатора и Финансиста.
4. Към финансовата част на отчетите се прилагат копия от всички документи за направените разходи по проекта с вписано в основанието за тяхното издаване наименование на проекта и заверени с гриф „Вярно с оригинала“.
5. Изпълнителят води отделна счетоводна аналитична отчетност на разходите по проекта, финансиран от бюджета на Столична община.

**Чл. 4.** Превишения на разходи за Проекта над уговореното в чл.2, ал.1 от настоящия договор са за сметка на **ФИНАНСИРАНАТА ОРГАНИЗАЦИЯ**.

**Чл. 5.** Процентното съотношение на сумите по смисъла на чл.2,ал.3,т.1-3 не може да бъде променяно.

1. **СРОК НА ИЗПЪЛНЕНИЕ**

**Чл. 6. /1/** Настоящият договор се счита за сключен от датата на регистрационния му индекс в Столична община.

**/2/** Срокът за изпълнение на проекта е **от датата след сключване на договора** **до края на изпълнение по Графика на дейностите** /Приложение №3/, **но не по-късно от 25.11.2024 г. вкл.,** съгласно Формуляра за проекта /Приложение №1/ иФормуляра за бюджет на проекта /Приложение №2/, които са неразделна част от настоящия договор.

**Чл.7.** Срокът, определен в чл. 6 от настоящия договор, не може да бъде едностранно променян.

1. **ПРАВА И ЗАДЪЛЖЕНИЯ НА СТРАНИТЕ**

**Чл. 8.** Права и задължения на **ОБЩИНАТА:**

 **/1/** **ОБЩИНАТА** от бюджета на Дирекция „Социални услуги за деца и възрастни“ чрез Дирекция „Интеграция на хора с увреждания, програми и проекти“ се задължава да заплати договорената сума в договорените срокове.

**/2/ ОБЩИНАТА** съдейства на **ФИНАНСИРАНАТА ОРГАНИЗАЦИЯ** за посочената в чл. 1 от договора работа по Проекта.

**/3/** **ОБЩИНАТА** има право на контрол и получаване на текуща информация, свързани с осъществяването на Проекта.

**/4/** **ОБЩИНАТА** не носи отговорност за действия или бездействия на **ФИНАНСИРАНАТА ОРГАНИЗАЦИЯ**, в резултат на които могат да възникнат:

**1.** Смърт или злополука на което и да било физическо лице, свързани с изпълнението на Проекта.

**2.** Загуба или нанесена вреда на каквото и да било имущество на **ФИНАНСИРАНАТА ОРГАНИЗАЦИЯ** или на трети лица по време на изпълнение на договора.

**3.** Всички претенции на трети лица във връзка с нарушаване на техни имуществени и неимуществени права върху закриляни обекти на интелектуална собственост, съгласно Закона за авторското право и сродните му права /ЗАПСП/, Закона за марките и географските означения/ЗМГО/ или друг закон, във връзка с проекта, предмет на договора, са за сметка на **ФИНАНСИРАНАТА ОРГАНИЗАЦИЯ.**

/5/ Ако се установи, че ФИНАНСИРАНАТА ОРГАНИЗАЦИЯ не може да изпълни Проекта в срок или че няма да го изпълни по уговорения или надлежен начин, ОБЩИНАТА може да развали договора едностранно, като има право на обезщетение по общите правила на Закона за задълженията и договорите.

**Чл. 9.** Права и задължения на **ФИНАНСИРАНАТА ОРГАНИЗАЦИЯ:**

**/1/. ФИНАНСИРАНАТА ОРГАНИЗАЦИЯ** отговаря за качеството на извършената работа по проекта и се задължава да изпълни същата като:

**1.** Изразходва одобрените средства по основното им предназначение, заложено в приложените Формуляр за Проекта и Формуляр за бюджет на проекта.

**2.** Популяризира участието и доброто име на **ОБЩИНАТА**.

**3.** Упоменава за финансовата подкрепа на Столична община при всяко медийно участие, както и при всички други анонси в публичното пространство, в печатните, аудио и аудио-видео материали за реклама и други търговски съобщения, както и в интернет, като в текстовите материали изписва изрично, че: *„Проектът е финансиран от Столична програма „Социални иновации“*.

**4.** Поставя наименованието на Столична програма „Социални иновации“ на всички печатни продукти, създадени в изпълнение на Проекта, както и на всички рекламни и информационни материали и други подходящи документи за Проекта (печатни, видео, и в интернет), в съответствие с поставените от **ОБЩИНАТА** изисквания.

**5.** Осъществява поставянето на рекламните материали (плакати, афиши, листовки и др.) при спазване забраните на чл. 66 от Наредбата за преместваемите обекти, за рекламните, информационните и монументално-декоративните елементи и за рекламната дейност на територията на Столична община.

**6.** Когато **ФИНАНСИРАНАТА ОРГАНИЗАЦИЯ** организира пресконференция за публично представяне на Проекта, е длъжна да покани за участие в нея представител на Столична община, като уведоми **ОБЩИНАТА** поне три дни преди съответната изява.

**7. ФИНАНСИРАНАТА ОРГАНИЗАЦИЯ** се задължава да уреди финансовите си взаимоотношения с участниците в Проекта по чл.1, които са осигурени от нея, както и отстъпването на авторски и/или сродни на авторските права върху Проекта или отделни негови части, ако такива права възникват, по начина, уговорен в **чл. 10 от договора**, като при неизпълнение на тези задължения, **ФИНАНСИРАНАТА ОРГАНИЗАЦИЯ** отговаря за всякакви претенции на тези участници.

**/2/ ФИНАНСИРАНАТА ОРГАНИЗАЦИЯ** се задължава да представи финалния отчет до 29.11.2024 г.

**/3/** Всички разходооправдателни документи следва да отговарят на изискванията на Закона за счетоводството и на Правилата за отчитане и верификация на разходите на одобрени за финансиране проекти по Столична програма „Социални иновации“ за 2024 г.

**/4/** **ФИНАНСИРАНАТА ОРГАНИЗАЦИЯ** декларира и гарантира, че имуществените отношения между нея и осигурените от нея за участие в Проекта по чл. 1 участници по повод спазването на клаузите на този договор ще бъдат напълно уредени, поради което участващите лица няма да имат никакви имуществени претенции спрямо **ОБЩИНАТА** за предоставените съгласно този договор права.

**/5/ ФИНАНСИРАНАТА ОРГАНИЗАЦИЯ** се задължава да осигури достъп до документацията, свързана с реализиране на Проекта, и съдействие на **ОБЩИНАТА** за осъществяване на текущ и цялостен мониторинг във връзка с изпълнението на Проекта.

**/6/ ФИНАНСИРАНАТА ОРГАНИЗАЦИЯ** се задължава своевременно да изпраща информация (текст, снимков и/или видеоматериал) за популяризиране на Проекта чрез официалния електронен портал на Столична община.

**Чл. 10./1/ ФИНАНСИРАНАТА ОРГАНИЗАЦИЯ**, в качеството си на носител на авторското и сродните на авторското права върху Проекта и включените в него обекти на авторско и сродни на авторското права и други обекти на интелектуална собственост като търговски марки, отстъпва на **ОБЩИНАТА** правото да използва Проекта и всички включени в него авторски произведения и обекти на авторско и сродни на авторското права и други обекти на интелектуална собственост като търговски марки, респ. части от тях, предоставя на Столична община безвъзмездно за срок от 10 години неизключителното право да използва всички, свързани с проектите произведения-иновации без комерсиална цел.

**/2/** Отстъпеното право по ал. 1 включва и правото за използване на предоставените от **ФИНАНСИРАНАТА ОРГАНИЗАЦИЯ** фотографии, видеоматериали и други пресматериали, свързани с представянето и реализирането на Проекта.

**/3/** Отстъпеното право по ал. 1 включва и правото **ОБЩИНАТА** да разрешава използването на Проекта и/или отделни негови части на трети лица – свои контрагенти и подизпълнители.

**/4/** **ФИНАНСИРАНАТА ОРГАНИЗАЦИЯ** гарантира на **ОБЩИНАТА**, че със сключването на настоящия договор и отстъпените права не нарушава законови разпоредби и права на трети лица, като в случай на претенции на трети лица за нарушени от **ОБЩИНАТА** права върху обекти на интелектуална собственост се задължава своевременно и изцяло да обезщети **ОБЩИНАТА** за всички претърпени от нея вреди.

**/5/** При използването на Проекта от страна на **ОБЩИНАТА,** същата се задължава да упоменава по обичайния за това начин **ФИНАНСИРАНАТА ОРГАНИЗАЦИЯ като автор на Проекта.**

**Чл. 11.** В случай, че разходите за реализацията на Проекта по представените от **ФИНАНСИРАНАТА ОРГАНИЗАЦИЯ** разходооправдателни документи са по-малки от отпуснатото целево финансиране, **ФИНАНСИРАНАТА ОРГАНИЗАЦИЯ** е длъжна да върне разликата по банкова сметка на **ОБЩИНАТА** в срок от 7 (седем) работни дни след представянето на финансовия отчет.

**V. НЕУСТОЙКИ И САНКЦИИ**

### Чл. 12. /1/ При неизпълнение на поетите ангажименти, клаузи на договора, както и на дейностите /етапите/ от Проекта от страна на ФИНАНСИРАНАТА ОРГАНИЗАЦИЯ, ОБЩИНАТА може да развали при условията на чл. 87 от ЗЗД договора и да поиска пълно или частично възстановяване на отпуснатата до момента сума, като има право на обезщетение по общите правила на Закона за задълженията и договорите.

**/2/.** При разваляне на договора по винана **ФИНАНСИРАНАТА ОРГАНИЗАЦИЯ,** тя следва да възстанови отпуснатите финансови средства в **15-дневен срок** от получаване на писмено уведомление от страна на **ОБЩИНАТА**.

**Чл. 13.** При забавяне на плащанията от страна на **ОБЩИНАТА**, същата дължи законната лихва върху забавената сума за съответния период на забавата.

 **VI. ПРЕКРАТЯВАНЕ НА ДОГОВОРА**

**Чл. 14.** Настоящият договор се прекратява:

1. С изпълнение на задълженията на страните.
2. По взаимно съгласие между страните, изразено писмено.
3. С едностранно изявление на изправната страна за развалянето му при неизпълнение от другата страна.
4. Когато изпълнението стане невъзможно поради непреодолима сила.

**Чл. 15. /1/ ОБЩИНАТА** може да развали договора по реда и при условията на чл. 87-88 от ЗЗД, като отправи 10-дневно писмено предизвестие:

1. ако установи, че **ФИНАНСИРАНАТА ОРГАНИЗАЦИЯ** няма да може да изпълни Проекта в срок;
2. ако установи, че **ФИНАНСИРАНАТА ОРГАНИЗАЦИЯ** няма да изпълни Проекта по уговорения или надлежен начин;
3. ако реализацията на Проекта е трябвало да се изпълни непременно в уговореното време;

**/2/.** В случаите по ал. 1 **ОБЩИНАТА** има право да претендира от **ФИНАНСИРАНАТА ОРГАНИЗАЦИЯ** възстановяване на отпуснатите финансови средства, както и обезщетение за забава или обезщетение за неизпълнение.

**VII. ОБЩИ УСЛОВИЯ НА ДОГОВОРА**

**Чл. 16.** Възникнали спорове между страните по тълкуването и изпълнението на настоящия договор се решават първо с преговори и във взаимен интерес, а при невъзможност – пред компетентния съд.

**Чл. 17.** За неуредените в този договор въпроси се прилагат разпоредбите на действащото българско законодателство, както и Правилата на Столична програма „Социални иновации“, приети с Решение №287 по Протокол №53/17.05.2018 г. на Столичен общински съвет.

**Чл. 18.** Формулярът за проекта, Формулярът за бюджет на проекта и Формулярът за график на проекта са неразделна част от настоящия договор.

**Чл. 19.** Настоящият договор се състави и подписа в 3 еднообразни екземпляра – два за **ОБЩИНАТА** и един за **ФИНАНСИРАНАТА ОРГАНИЗАЦИЯ.**

**ЗА СТОЛИЧНА ОБЩИНА: ЗА ……………………………………..**

**……………………………………… …………………………………………..**

**ВАСИЛ ТЕРЗИЕВ ………имена………**

**/КМЕТ НА СТОЛИЧНА ОБЩИНА/ /Председател на УС/Изп.директор/……/**

**………………………………**

**Росица Кузманова**

**Гл. счетоводител в Направление „Социални дейности**

**и интеграция на хора с увреждания“**